અસ્મિનું રિક્ષા-ડ્રાઇવરે અપમાન કર્યા પછી સાત દિવસ બાદ અસ્મિ સાંતાક્રુઝ પોલીસ-સ્ટેશનમાં રિક્ષા-ડ્રાઇવર વિરુદ્ધ ફરિયાદ કરવા ગઈ હતી. એ પહેલાં તેણે મુંબઈ પોલીસના ટ્વિટર પર ફરિયાદ મોકલી હતી. અસ્મિની ફરિયાદ લેવાનો સાંતાક્રુઝ પોલીસે ઇનકાર કર્યો હતો, પણ સહકાર આપવાની ખાતરી આપી હતી. જોકે એના પાંચ દિવસ પછી પણ સાંતાક્રુઝ પોલીસ રિક્ષા-ડ્રાઇવરને શોધી શકી નથી. આ સંદર્ભમાં સાંતાક્રુઝ પોલીસ-સ્ટેશનના સિનિયર ઇન્સ્પેક્ટર શાંતનુ પવારે ‘મિડ-ડે’ને કહ્યું હતું કે ‘અમારી અનેક મહેનત પછી પણ અમને રિક્ષા-ડ્રાઇવરનો કે રિક્ષાનો પત્તો લાગ્યો નથી. અમે તેને શોધી રહ્યા છીએ. આ કામ ટ્રાફિક-વિભાગનું છે. હજી સુધી અમને અસ્મિની ઑફિશ્યલ ફરિયાદ મળી નથી. અમે આ બાબતમાં તપાસ કરી રહ્યા છીએ.’